b"\n_START_ARTICLE_\nJean-Michel Rossi\n_START_SECTION_\nBiografia\n_START_PARAGRAPH_\nPolit\xc3\xb2leg i titular d'una llicenciatura de dret, Jean-Michel Rossi va ser durant molts anys redactor en cap d'U Ribombu, des del qual dedic\xc3\xa0 esfor\xc3\xa7os a informar sobre els moviments d'alliberament nacional d'arreu del m\xc3\xb3n. Va ser empresonat quatre cops (1984, 1988, el 1992 i el 1997), i pass\xc3\xa0 un total de nou anys a la pres\xc3\xb3, durant els quals es va llicenciar en hist\xc3\xb2ria i en sociologia. Fou excarcerat per darrer cop el 1997. Havia estat acusat de nombrosos atemptats a l'Alta C\xc3\xb2rsega. Detingut novament a Par\xc3\xads, fou posat en llibertat sota control judicial el setembre de 1998. _NEWLINE_Amb el seu amic Fran\xc3\xa7ois Santoni va escriure el 2000 Pour solde de tout compte, un llibre d'entrevistes amb el periodista Guy Benhamou. En aquest llibre ambd\xc3\xb3s denunciaren la deriva mafiosa de llurs antics companys d'armes i defensaren que la soluci\xc3\xb3 del conflicte cors passava per l'aband\xc3\xb3 de la viol\xc3\xa8ncia."